《和赠远》
唐代·独孤及

忆得去年春风至，中庭桃李映琐窗。美人挟瑟对芳树，

玉颜亭亭与花双。今年新花如旧时，去年美人不在兹。

借问离居恨深浅，只应独有庭花知。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。